open-index/open-wikipedia-markdown huggingface dataset:
Combustibel fossil

Per **combustibel fossil** se intend un combustibel che 'l vegn di trasformazzion naturai de 'na sostanza organega che, in milion de agn, a stà sota terra, la forma di molecole pussee stabil 'me carboni che brusen mej, inscì de cumulà, in di fad, l'energia del Sol.

In tra i so vantagg gh'è la compatezza, desgià che porten tanta energia e poden vesser portad in sgir senza trop problema, e in tra i svantagg el fad che inn no senza limit e bordeghen el Pianeta cont i sò emission, soratut menen al cambi del clima.

I esempi pussee important inn el petroli, e i alter idrocarbur naturai, el carbon in tute i so forme, e 'l gas natural.

## Riferiment
*Britannica

## Alter proget
Karting

El **karting** a l'è un sport motoristegh indova che se corr con di mez a quater roeude, senza sospension, con motor a combustion interna e senza 'na vera e propia scoca, ciamad *kart*. Corren despess in circuit piscinin aposta, i inscì ciamad kartodrom, ma i inscì ciamad superkart, quei che corren pussee svelt, poden correr anca in di classegh autodrom.

Despess i kart inn l'atività che la fa scomincià la carrera de tancc pilota professionai compagn de l'Ayrton Senna, del Max Verstappen, del Michael Schumacher, del Fernando Alonso e del Sebastian Vettel.

El karting l'è nassud in di agn '50 in di Stat Unid e incoeu el so campionad mondial l'è el Karting World Championship.

## Riferiment
*Treccani

## Alter proget

## Vos corelade
*Go-kart
*Crosskart
*Micro kart
*Minimoto
Formula E

La **Formula E** a l'è una serie de corsa automobilistega pensada de la FIA per i mono-post con motor eletrigh, pensada del 2011 e scominciada in del 2014 con l'E-Prix de Pechin. In la prima stagion ogni scudaria la doperava el midem veicol, menter incoeu l'è verta a pussee costrutur, anca se gh'è pussee de regolamentazzion e de part in comun rispet, per esempi, a la Formula 1.

In del 2018 l'è nonziada la vitura de segonda generazzion Spark SRT 05e, doperada de la stagion quella de cinch, che la permet de fornì una gara senza cambia vitura.

La serie la preved di robe pussee, grazzia ai potenzialità del motor eletrigh, per esempi se po doperà el *fan boost*, indova che quei che ghe pias el sport voten e dann a di pilota pussee energia de doperà, o la modalità de atach, indova che, a passà in d'una zona men competitiva, se po otegnì de l'energia pussee.

A diferenza di serie pussee volte, i circuit de Formula E inn soratut di circuit urban.

## Alb d'or

## Ligam de foeura
*Sit ofizzial

## Alter proget
České Budějovice

**** a l'è una cità de la Cechia, cap-loeugh de la Boemia de Sota e del distret de České Budějovice.
## Riferiment
*CCRE 

## Alter proget
Čejkovice (Boemia de Sota)

**** a l'è un comun de la Cechia, part de la Boemia de Sota e del distret de České Budějovice.
## Riferiment
*CCRE 

## Alter proget
Max Verstappen

El **Max Verstappen** (Hasselt, 30 de setember 1997) a l'è un pilota d'auto olandes e belga, che 'l corr in Formula 1, de la che l'è campion in carega, con la Red Bull.

L'ha scominciad a correr in la massima serie in del 2015, a derset agn, con la Toro Rosso, per poeu passà l'ann dopo a la Red Bull, indova che 'l riva a vesser el pilota pussee sgiovin a vincer una gara del campionad a 18 agn, 7 mes e 15 dì. In del 2021, a 24 agn, el ciapa el titol, el prim olandes a fàll in Formula 1. In del 2022 el se laurea campion quater gare prima de la fin, in Giapon, in del 2023 el vinc el titol in la sprint race del Qatar.

El so numer de gara l'è el 33, ma del 2022 el scerniss de doperà el 1, 'me campion del mond in carega.

## Riferiment
*Sit ofizzial

## Alter proget
Disaster natural

Un **disaster natural** a l'è la conseguenza de 'na violenta azzion de la natura, compagna de quella de 'n terramot, de 'n inondazzion o de 'n volcan, despess amplifegada di azzion o di costruzzion de l'om.

## Bibliografia
*Dark Nature - Rapid Natural Change and Human Responses, Dark Nature Como Meeting, Como, 6-8 settembre 2005.

## Alter proget

## Vos corelade
*Disaster
*Disaster ambiental
Lewis Hamilton

El **Lewis Hamilton** (Stevenage, 7 de sginer 1985) a l'è un pilota d'auto ingles, che 'l corr in Formula 1 con la Scudaria Ferrari. Considerad in tra i pilota pussee boni de tucc i temp, l'ha vensgiud set titoi mondiai e l'ha ciapad pussee podi, vitorie e pole position in la storia de la competizzion.

L'ha tacad a correr del 2007 con la McLaren, indova che l'è restad fina al 2012, del 2013 l'è andad in la Mercedes e 'l resta lilinsì fina al 2024, vist che del 2025 el passa a la Ferrari.

Fioeul de 'n negher caraibegh e de 'na dona bianca, l'è stad anca el prim mulat a toeu part a 'n gran premi de Formula 1.

## Riferiment
*Treccani

## Alter proget
Pizza con l'ananas

La **pizza con l'ananas**, ciamada anca *pizza hawaiana*, a l'è una pizza cont una bas de formai e tomates che la gh'ha su del giambon e di tochei de ananas, e 'n quajvun ghe sgionta anca peveron, fonsg e oltra roba.

A diferenza de quell che 'l dis el nom la gh'ha minga origin in di Hawaii, se pensa che l'è originaria del Canadà, forsi ispirada al Toast Hawaii todesch, che 'l gh'ha anca lu dent l'ananas. El so inventor el saria el Sam Panopoulos, vun di prim pizzaroeul del Canadà, che l'ha provad a messedà dolz e salad, tant 'me in la cusina chinesa.

'Me pizza a l'è assee controversa: soratut in Italia l'è vista 'me 'n ingiuria a la tradizzion del mangià, menter foeura la pias pussee a la sgent, anca se gh'è 'n quajvun che ghe pias no el meter insema el tomates, el salad e l'ananas.

## Riferiment
*Hawaiian pizza inventor Sam Panopoulos dies aged 83

## Alter proget
Valtteri Bottas

El **Valtteri Bottas** (Nastola, 28 de avost 1989) a l'è un pilota d'auto finlandes, che l'ha corrud Formula 1 del 2013 al 2024.

L'ha scominciad a correr con la Williams per passà in del 2017 a la Mercedes, con la che l'è stad vizecampion del mond in del 2019 e in del 2020, del 2022 al 2024 el corr con l'Alfa Romeo/Sauber.

## Alter proget

## Ligam de foeura
*Sit ofizzial
Melbourne

**Melbourne** (IPA: ) a l'è la capitala del Stat federad del Victoria, in de l'Australia sud-orientala, e l'è la segonda cità pussee popolosa de l'Australia dopo Sydney. La cità spantegada, ciamada anca **Granda Melbourne** o *Greater Melbourne*, costituida de 31 municipalità, la ciapa denter circa cinch milion de persone. La municipalità ciamada *[[Cità de Melbourne|City of Melbourne]]* en representa el center storegh. In tra i olter, la cità a l'è gemelada anca con Milan.

## Geografia fisega
### Territori

Melbourne la se troeuva in del canton a sud-est de l'Australia. La se desvilupa a est longh el fium Yarra in fina a rivà al Dandenong Ranges, a sud-est de l'ingress de la zoca de Port Phillip longh el fium Maribyrnong.

## Storia
La cità de Melbourne a l'è stada fondada in del 1835 de un om australian de nom John Batman. El territori però el vegn a l'inizzi bandonad perchè la calava l'aqua de podé bever. I fondador donca s'inn spostad in sul Yarra e inn rivad in del sit indova che incoeu la gh'è la *city*. El port de Williamstown de tute i manere el seguta a vesser drovad 'me prim pont de riv per i nav, l'è cognossud 'me Giem Pier e ancamò inceou el se poeul visità. In del 1837 la cità la vegn ciamada *Melbourne* in onor del prim minister britanegh del temp, el Lord William Lamb.

## Note


## Alter proget
Elezzion politeghe italiane del 2022

I **elezzion politeghe italiane del 2022** ghe sarann el 25 de setember 2022, prima rispet al 2023, o ben la fin natural de la legislatura, per via de 'na crisi de governo che l'ha menad el governo Draghi a borlà sgiò. A l'è la prima legislatura dopo del taj di parlamentar aprovad cont el referendum del 2020, ghe sarann donca 400 deputad e 200 senator, tra l'alter, l'è stad scassad anca el minim d'età per votà al Senad de 25 agn, donca el corp eletoral l'è istess per ogni cambra.

## Retroscena

## Campagna eletoral

## Candidad
### Tuta Italia

### Region autonome e liste locai

### Estero

## Sondagg

## Resultad

## Riferiment
*Italy's President Mattarella dissolves parliament, new election set for 25 September
Perth

**Perth** (IPA ) a l'è la capitala del Stat federad de l'Australia Ocidental. A l'è la quarta cità pussee popolosa d'Australia dop de Sydney, Melbourne e Brisbane e la pussee popolosa de la costa ocidentala del Paes con 2.1 milion (80% del stat) in de la *Greater Perth*, el so nom a l'è un omagg a la cità de Perth in Scozzia.

## Geografia fisega
### Territori
Perth la se spantega longh el fium Swan, ciamad inscì per i nativ cign negher del Willem de Vlamingh, capitan de una spedizzion olandesa; a ovest la gh'ha l'Ocean Indian e a est i antighe Darling Ranges.

## Storia
El sit indova incoeu la gh'è Perth a l'è stad abitad per miara de agn di grup de la tribù Nyoongar. In del dicember del 1696 tre nav comandade del Willem de Vlamingh - el Nijptangh, el Geelvinck e l'Het Weseltje - s'inn fermad denanz de Rottnest Island. El 5 de sgenar del 1697 un grup el riva in su la terra-ferma, arent a quella che incoeu l'è Cottesloe Beach e la va vers est in direzzion del fium Swan vesin a Freshwater Bay. Perth la vegn fondada in del 1829 'me colonia in sul fium Swan, ma la cress adasi in fina al 1850, quand che i presoner inn stad portad chì per havé pussee de manodopera. Però el desvilup de Perth a l'è stad inferior a quell di olter cità de l'est, in fina a la descoverta de l'or in di agn 90 del Vot-cent che la fa andà su la popolazzion de quater voeulte pussee in domà un deceni.

## Alter proget
Isola de Nedal

L**'isola de Nedal** (*Christmas Island* in ingles), cognossuda a nivell ofizzial 'me **Territori de l'isola de Nedal** (*Territory of Christmas Island*) a l'è un'isola piscinina de partenenza politega de l'Australia, vun di territori de foeura de l'Australia. La se troeuva in de l'ocean Indian a sud de l'Indonesia, per la precision a 350&nbsp;km a sud de Giava e Sumatra e circa 1.550&nbsp;km a nord-ovest del pont pussee arent in su la terra-ferma australiana. A l'è a 2.600&nbsp;km a nord-ovest de Perth e 1.327&nbsp;km a sud de Singapor e la se spantega per 135&nbsp;km².

## Geografia

L'isola de Nedal la contava una popolazzion de 1.843 persone in del 2016, la pupart la viveva in insediament in su la banda setentrionala de l'isola: el principal center urban a l'è Flying Fish Cove. I australian asiategh cines, males e indian costituiven insema la pupart de la popolazzion. Se dovren diverse lengov: el 27,8% di isolan el parla domà in ingles, el 17,2% sia in mandarin de Singapor che in males. In tra i olter lengov a troeuvom el cantones (3,7%) e el min nan (1,5%). El budism e l'islam inn i religion principai del sit.

## Storia
El prim europee a vedé l'isola l'è stad el Richard Rowe del *Thomas* in del 1615. L'isola la vegn poeu ciamada inscì el dì de Nedal (25 dicember) del 1643 del capitan William Mynors, che 'l passava de lì propi in quell dì lì. I prim insediament inn però domà de la fin del secol XIX. 

## Note


## Alter proget
Pit stop

El **pit stop** a l'è, in di sport motoristegh, el fermàss per di operazzion de manutenzion al veicol, de solet el fà carburant, el cambià i gome, fà di sistemazzion o anca el scuntà de 'na penalità, in di box, o ben 'na banda de asfalt che la corr vesin a la pista per permeter de havégh i garasg.

## Riferiment
*Longman

## Alter proget
Bellezza

La **bellezza** a l'è un concet astrat ligad a la percezzion positiva de robe a travers di sens uman, che 'l po havégh vari sens in varie dimension, de l'art a la sessualità, a passà per la matematega e la tecnega.

## Riferiment
*Treccani

## Alter proget

## Vos corelade
*Armonia
*Bellezza matematega
*Bell
*Canon de bellezza
Formula 2

La **Formula 2** a l'è una serie automobilistega fada su de la Federazzion Internazzional de l'Automobil in del 1948, 'me serie cadeta rispet a la Formula 1: l'è restada in pè a nivell internazzional fina al 1984, quand che la deventa la Formula 3000, che la cambia nom in del 2005 in GP2, per regordà la veggia serie. In del 2008 la FIA la stabiliss el tornà, de l'ann dopo, de la Formula 2, che la scomincia in del 2009 e la finiss in del 2012, in del 2017 l'è scernud de trasformà el GP2 in Formula 2.

## Alter proget

## Ligam de foeura
*Sit ofizzial

## Vos corelade
*Campionad FIA de Formula 2
*Formula 3
*Formula 4
Adelaide

**Adelaide** (IPA: parnonzia inglesa: ) a l'è la capitala del Stat federad de l'Australia Meridional, quinta cità pussee popolosa de l'Australia, dop de Sydney, Melbourne, Brisbane e Perth: in del 2020, la gh'haveva una popolazzion metropolitana de pussee de 1,376,601 persone.

La cità a l'è intitolada a l'Adelaide de Sassonia-Meiningen, mier del Gujelm IV e regina del Regn Unid del 1830 al 1837. La se troeuva in su la costa meridional de l'Australia, in su la zoca St Vincent (Ocean Indian). El mot civegh a l'è *Ut Prosint Omnibus Conjuncti* (latin per «Insema per el ben comun»).

## Geografia fisega
### Territori
Adelaide a l'è a nord de la Penisola Fleurieu, in su la piana de Adelaide, in tra la Zoca de San Vincenz e la bassa cadena di mont Lofty. Segond l*'[[Australian Bureau of Statistics]]*, la region metropolitana de Adelaide l'ocupa una superfis total de 870&nbsp;km², cont un'altituden media de 50 m s.l.m. A gh'inn divers rial che traversen Adelaide, la pupart ligad ai sistem del Torrens e del fium Onkaparinga.

## Storia

Prima de la colonizazzion di europee, l'area intorna Adelaide l'era abitada di indigen Kaurna. La zona l'era cognossuda 'me *Tarntanya.*

I europee inn rivad  'me liber colonizador in de l'Australia Meridional, che la vegn colonizada a nivell ofizzial 'me provincia britanega el 28 dicember 1836 (incoeu regordada 'me festività publega, el *[[Proclamation Day]]*). El sit per la noeuva cità el vegn controllad del Colonnell William Light, che el scerniss, un sit in volt aproeuv al fium Torrens, che el diventa la principal risorsa d'aqua per la cità. El modell urban dovrad per la cità l'è stad quell de Catania, che el Light l'haveva veduda in tra el 1820 e 'l 1821.

Adelaide la vegn fondada 'me center de una colonia de liber imigrad, con la promessa de libertà civil e protezzion di persecuzzion religios; la so storia l'è donca diversa fess de quella "penitenziaria" di olter grand cità australiane 'me Sydney, Brisbane e Hobart.

## Note


## Alter proget
Brisbane

**Brisbane** (IPA: ) a l'è la capitala e la cità pussee popolosa del Stat federad australian del Queensland e anca la terza cità pussee popolosa de l'Australia, dop de Sydney e Melbourne. L'area metropolitana de Brisbane, che la se spantega longh la costa orientala del paes, la gh'ha una popolazzion de squas 2 milion e mez de persone.

## Geografia fisega
### Territori
Brisbane la se troeuva longh el fium Brisbane e i so periferie orientai a inn longh i coste de Moreton Bay. L'area metropolitana de BriCaboolla se spantega longh la piana de Moreton Bay de Caboolture a nord in fina a Beenleigh a sud, e travers Ipswich in del sud ovest. Tancc cors d'aqua piscinin traversen la cità. La cità l'ha havud tre inondazzion grand di temp de la colonizazzion: in del febrar 1893, in del sgenar 1974 e in del sgenar 2011. Poch delosg de Brisbane El gh'è Cape Byron, el pont pussee oriental d'Australia.
## Storia
La cità e el fium Brisbane che el traversa a inn dedicade al Thomas Brisbane, governador del Noeuv Galles del Sud del 1821 al 1825. El prim insediament europee in del Queensland a l'è stada una colonia penal a Redcliffe, 28&nbsp;km a nord del distret di afar de Brisbane, in del 1824, ma el vegn prest bandonad e trasferid a North Quay in del 1825. L'insediament di europee minga-condanad l'inizia in del 1838. Brisbane la vegn scernida 'me capital quand che el Queensland el vegn proclamad colonia separada del Noeuv Galles del Sud in del 1859.

## Note


## Alter proget
Štěkeň

**** a l'è un comun de la Cechia, part de la Boemia de Sota e del distret de Strakonice.

El gh'ha el status de comun mercad.
## Riferiment
*CCRE 

## Alter proget
Salut

La **salut** (se po scriver anca *salud*) a l'è una condizzion indova che, a segonda de l'età e de la situazzion de la persona, se viv in d'una manera cont un nivell bon de stà ben a nivell fisegh e psichegh, senza grame malatie assee invalidant.

## Riferiment
*Treccani

## Alter proget

## Vos corelade
*Sistema sanitari
*Promozzion de la salut
Hobart

**Hobart** (IPA: ) a l'è la capitala de la Tasmania, stat federad de l'Australia. In del 2006 la so area metropolitana la contava circa  persone. La se troeuva a la boca del fium Derwent, ai pè del mont Wellington (1270&nbsp;m), in de la part meridional de l'isola de la Tasmania. Hobart a l'è de sorapu un important port natural.

## Geografia fisega
### Territori
Hobart la se troeuva in su l'estuari del fium Derwent in del sud-est de l'isola de Tasmania. A sud la gh'è la Zoca Tempestosa e la Penisola de Tasman. L'area la gh'ha tante spiage de sabia.

## Storia
Hobart a l'è dop de Sydney la segonda cità pussee antiga de l'Australia. L'è stada fondada in del 1804 del tenent-colonnell David Collins e la contava in tra i so prim abitant circa 300 condanad, di marinar e una trentina de colonizador liber. L'è stada dedicada al Lord Hobart, el secretari de stat ingles a la guerra e ai colonie del temp.

## Note


## Alter proget
Stat e territori de l'Australia

I **Stat e territori de l'Australia** fann part de la partizzion de l'Australia, ma con divers *status* giuridegh.

I stat a nivell aministrativ dipenden minga del governo federal, gh'hann propi orghen legislativ (de solet du), d'autogoverno e per l'aministrazzion de la giustizzia. I territori però dipenden del podé central del *Commonwealth of Australia*. Domà tri territori (el Territori del Nord, el Territori de la Capitala Australiana e l'Isola Norfolk) goden de una quai autonomia, anca se la se po minga paragonà a quella che gh'hann i stat.

## Stat, territori e territori de foeura

### Stat

I stat che fann part del Commonwealth of Australia a inn ses: Australia Meridional, Australia Ocidental, Noeuv Galles del Sud, Queensland, Tasmania, e Victoria.

### Territori e territori de foeura

I territori che fann part del **Commonwealth of Australia**, al contrari di stat, a inn soget a la direta aministrazzion e a la legislazzion federai. Domà tri territori (el Territori del Nord, el Territori de la Capitala Australiana e l'Isola Norfolk) goden de una quai autonomia. In quei chì el parlament federal el tegn de tute i manere el podé legislativ.
## Note


## Alter proget
Noeuv Galles del Sud

El **Noeuv Galles del Sud** (in ingles *New South Wales*, in sigla *NSW*), a l'è un Stat de l'Australia con capitala Sydney. A l'è el Stat pussee popolos de l'Australia con pussee de 8 milion de persone, e el quart pusse grand con circa 801.150 km². El se troeuva in de la part sud-orientala del Paes, el confina a sud cont el Victoria, a nord cont el Queensland, a ovest con l'Australia Meridional e a est l'è bagnad de l'ocean Pacifegh (Mar di Corall e Mar de Tasman). El ciapa denter anca l'isola del Lord Howe, in del Pacifegh meridional. Denter del territori a gh'inn do enclav: el Territori de la Capitala Australiana e 'l Territori de la Zoca de Jervis.

## Storia
I prim abitant de l'area inn stad i tribù aborigen che se pensa sien rivade in de la zona in tra i quaranta e i sessanta-mila agn indree. La zona l'è stada esplorada in del 1770 del capitan ingles James Cook, che el da a l'area el nom de incoeu.

La Colonia del Noeuv Galles del Sud l'è stada fondada 'me colonia penal britanega in del 1788; la ciapava denter in origen pussee de metà de la terra-ferma australiana e in del 1825 la gh'haveva 'me confin ocidental el 129º meridian est. La colonia la ciapava denter anca i territori insular de la Noeuva Zelanda, de la Terra del Van Diemen, de l'Isola del Lord Howe e de l'Isola Norfolk. In del secol XIX, part del territori de la colonia l'è stad destacad per fà su colonie britaneghe spartide, che a la fin inn diventade la Noeuva Zelanda e i divers stat e territori de l'Australia.

## Geografia fisega
### Cità

I tre cità principai a inn tute in su la costa:

* Sydney: La capitala del Stat del Noeuv Galles del Sud e la pussee popolosa cità de tuta l'Australia e de l'Oceania
* Newcastle a Nord de Sydney, a l'è la segonda cità pussee popolosa e capitala industrial de la region Hunter Valley 
* Wollongong, center industrial de la region de Illawarra a sud de Sydney

### Morfologia

El territori del Noeuv Galles del sud el se po spartì a nivell geografegh in quater bande:

La banda costera, con temperadure che vann de la region temperada del sud a quella sub-tropicala del nord al confin cont el Queensland. Quell'area chì la ciapa denter la zona a sud de Sydney, Illawarra, Shoalhaven, Newcastle, la Central Coast e la North Coast.

A troeuvom l'area di mont de la Great Dividing Range. Tante montagne superen i 1.000 meter de altezza Questpont pussee volt a l'è el Mont Kosciuszko con 2.229 meter. Quell'area chì la ciapa denter el territori di mont del sud, i altipian centrai e la region del New England.

#### Montagne:
* Mont Kosciuszko 2.229 m
* Mont Tate 2.068 m
* The Round 1.615 m
* Barrington Tops 1.555 m
* Baimba 1.524 m
* The Black Sugarloaf 1.494 m
* Blue Mountains
* Browns Mountain (sota l'aqua)

#### Isole:
* Ball's Pyramid
* Lord Howe
* Middleton Reef

### Idrografia
#### Fium
* Barwon
* Bokhara
* Clarence
* Gwydir
* Hunter
* Lachian
* Macintyre
* Macleay
* Macquaire
* Murray
* Murrumbidgee
* Namoi
* Paroo
* Snowy
* Warrego
* Willandra Billabong

#### Lagh
* Menindee
* Victoria

## Bibliografia
*Noeuv Galles del Sud, in su *Enciclopedia Treccani*

## Alter proget
Boletice

**** a l'è 'n area militar, equiparada a 'nn comun, de la Cechia, part de la Boemia de Sota e del distret de Český Krumlov.
## Riferiment
*CCRE 

## Alter proget
Fernando Alonso

El **Fernando Alonso** (Oviedo, 29 de luj 1981) a l'è un pilota d'auto spagnoeul, che 'l corr in Formula 1 con la Aston Martin e l'è stad campion del mond per do voeulte, in del 2005 e in del 2006, con la Renault, e l'ha vensgiud anca di alter competizzion de auto. El s'è retirad de la massima serie per un period in tra el 2018 e 'l 2021.

## Riferiment
*Sit ofizzial

## Alter proget
Victoria (Australia)

El **Victoria** a l'è un Stat federad de l'Australia con capitala Melbourne, el segond pussee piscinin de l'Australia cont un'area de 227,444 km² (el prim a l'è la Tasmania), ma anca el segond pussee popolos (dopo del Noeuv Galles del Sud) con pussee de 6.5 milion de persone e quell pussee densament popolad (28 per km²).

## Storia
El stat del Victoria l'era in origen cà de tancc tribu de aborigen australian che hann abitad la zona per miara de agn prima di europee.

El Victoria, 'me el Queensland, l'è stad nominad inscì per la Regina Vitoria, che l'haveva regnad sgiamò per 14 agn in del Regn Unid, quand che la colonia l'è stada fondada, in del 1851. El 1 de luj del 1851, inn stad metud foeura i at per l'elezione del prim Cinsili Legislativ del Victoria, e l'assoluda independenza del Victoria del Noeuv Galles del Sud l'è stad proclamad con la noeuva *Colony of Victoria*. Semper in del 1851 el vegn descovert l'or arent a Ballarat, e poeu a Bendigo. I descoverte inn vegnud in tancc sit in Victoria, quest l'ha fad tacà vun di pussee grande corse a l'or del mond intregh. La colonia l'è clessidra a la svelta in popolazzion e economia. In 10 agn, la popolazzion del Victoria l'è cressuda de 76,000 a 540,000 persone. Tucc i categorie de record inn stad fad, del "sit alluvional in superfis pussee rich in del mond" al toch de or pussee grand. In tra el 1851 e el 1860 el Victoria l'ha produt un terz de la produzzion mondiala.

## Geografia
Bagnad a sud-ovest de l'ocean Indian e a sud-est de l'ocean Pacifegh, el gh'ha a sud el strecc de Bass che el separa de la Tasmania. El confina a nord e nord-est cont el Noeuv Galles del Sud, con la linea de confin in tra i du stat marcada per la pupart del fium Murray, a ovest con l'Australia Meridional: el so territori a l'è occupad da la gran pianura del Murray a nord-ovest che la se volza a sud-est in de la part meridionala de la Granda Cadena de Spartizzion che la riva in di Alp australiane (m. Feathertop, 1922&nbsp;m). I coste inn in sgener basse, al center la se derva la profonda zoca de Port Phillip indova la nass la capitala del Stat, Melbourne.

## Note


## Alter proget
Drag Reduction System

El **Drag Reduction System** (*sistema per sbassà la resistenza de l'aria* in ingles, breviad **DRS**) a l'è un sistema mitud in la Formula 1 del campionad del 2011 per sbassà la resistenza aerodinamega di viture e fà pussee ladin el sorpass in tra i viture, 'me ecezzion a la regola che la proibiss i aerodinameghe che se moeuven in la massima serie. L'è stad poeu mitud anca de la Formula Renault 3.5, del Deutsche Tourenwagen Masters, de la Super Formula e de la Formula 2 e 3.

## Fonzionament
A l'è, in pratega, 'n ipersostentator che, se vert, el permet de sbassà la deportanza, roba che la volza la velocità de la mono-post e donca el volza la possibilità de passà l'auto denanz, menter quand che l'è serrad el permet de havégh pussee aderenza, roba bona in di curve pussee lente.

In principi, in Formula 1, el podeva vesser doperad indepertut, foeura che in di sit che per la FIA eren trop a ris'c per la sigurezza de la gara, menter del 2013 el po vesser doperad apena in di bande autorizade, che inn scernude de la FIA in bas ai possibilità de passà, e in gara el po vesser pizzad domà quand che la distanza con la vitura prima a l'è de un segond o manch.

A l'è ativad de 'n boton in sul volant de la mono-post e l'è disativad in automategh quand che se frena, e 'l po vesser no doperad in di prim du sgir de la partenza o de l'andà via de la safety car.

## Ricezzion
La soa introduzzion a l'è stada assee controversa in tra quei che ghe pias el sport e i pilota, in tra quei convint che l'è 'na bona manera de fà pussee interessant el sport, quei convint che 'l resolv no la problematega sgeneral de l'aerodinamega in la massima serie e l'è no assee, quei che inveci pensen che l'è fallad, desgià che ghe permet no a quell che 'l se difend de doperàll. L'ex pilota Juan Pablo Montoya l'ha did che l'è tant 'me dàgh Photoshop al Picasso, menter 'l Sebastian Vettel l'ha did che ghe piasaria pussee tirà i pell di banane tant 'me in Mario Kart che 'l DRS.

## Riferiment
*What is Formula 1 DRS?
Mladá Vožice

**** a l'è un comun de la Cechia, part de la Boemia de Sota e del distret de Tábor.

El gh'ha el status de cità.
## Riferiment
*CCRE 

## Alter proget
Queensland

El **Queensland** (parnonzia inglesa:  o ) a l'è vun di stat federad de l'Australia con capitala Brisbane, che l'ocupa la parte nord-orientala del paes. El confina a ovest cont el Territori del Nord, a sud-ovest con l'Australia Meridionala e a sud cont el Noeuv Galles del Sud; a est è a l'bagnad del mar di Corall e de l'ocean Pacifegh. A l'è el segond Stat australian per superfis dopo de l'Australia Ocidental, cont un' area de 1.852.642 km², e el terz pussee popolos dopo del Noeuv Galles del Sud e del Victoria, con pussee de 5.2 million de persone. I cità pussee grande e popolose foeura che Brisbane a inn Gold Coast, Sunshine Coast, Townsville, Cairns, Ipswich e Toowoomba.

## Etimologia
El Stat, 'me anca el Victoria, el ciapa el so nom in onor de la regina Vitoria, che el 6 de giugn del 1859 la firma la spartizzion del Queensland del Noeuv Galles del Sud. In d'un prim moment l'era stad parpognud el nom Cooksland, in onor del James Cook.

## Storia
El Queensland l'è stad abitad di aborigen australian de circa 50,000 agn, l'è probabel che sien rivad traver de barche del Strecc de Torres, e s'inn spartid in pussee de 90 grup de lengov.

In del febrar del 1606, el navigador olandes Willem Janszoon l'è rivad vesin a quell che incoeu a l'è el sit de Weipa, in su la costa ovest de Cape York. A l'è stad el prim europee a rivà in Australia. La region la vegn esplorada anca de frances e spagnoeul (comandad del Louis Antoine de Bougainville e del Luís Vaez de Torres) prima del James Cook in del 1770. El Cook el reclama la costa est sota l'istruzzion del Re Giorg III del regn de la Gran Bretagna el 22 de agost a Possession Island, e el ciama l'Australia orientala, cont anca el Queensland, 'New South Wales'. El Stat el farà part de Noeuv Galles del Sud in fina al 1859, quand che i du stat vegnen spartid.

## Geografia fisega
El Queensland el gh'ha a nord el strecc de Torres. Arent a la costa de la Noeuva Guinea la se troeuva l'isola de Boigu che l'è la part pussee setentrionala del territori. Inscambi la penisola guzza de Capo York, a l'è la part pussee a nord del *mailand* australian. A ovest de la penisola el Queensland el gh'ha el Golf de Carpentaria.

## Note


## Alter proget
Austria de Sota

L**'Austria de Sota** (*Niederösterreich* in todesch standard, in bavares *Niedaöstareich*) a l'è vun di stat federad de l'Austria, el pussee grand in termen de superfiss e de abitant. Dent, 'me enclave, la gh'è la capital Viena.

La confina con la Cechia, con la Slovachia e cont i laender de la Stiria, de l'Austria de Sora e del Burgenland, oltra a la capital. Gh'è 527 comun.

## Riferiment
*Treccani

## Alter proget
Yuki Tsunoda

El **Yuki Tsunoda** (Sagamihara, 11 de masg 2000) a l'è un pilota d'auto giapones, che 'l corr in Formula 1 con la Red Bull F1. Del 2001 al 2025 l'ha corrud con la Scuderia AlphaTauri/Racing Bulls, dopo do gare del 2025 l'è menad in la scudaria principal, cont el Liam Lawson che de la Red Bull el passa a la Racing Bulls.

## Ligam de foeura
*Sit ofizzial

## Alter proget
Ideologia

L**'ideologia** a l'è l'insema di credenze, opinion e idee de 'n dad grup social, termen doperad per la prima voeulta, in del sens de scenza che la studia 'sti idee, de l'Antoine-Louis-Claude Destutt de Tracy, 'me "scenza di idee e di sensazzion". L'è stad poeu el period dopo, soratut grazzia al Karl Marx, a rendél un termen pussee general per "sistema de idee", soratut 'me critega a l'idealism.

## Riferiment
*Treccani

## Alter proget

## Vos corelade
*Idea
*Idealism
*Ideal (etica)
Australia Ocidental

L**'Australia Ocidental** (*Western Australia* in ingles) a l'è un Stat federad de l'Australia con capitala Perth. A l'è el quart Stat pussee popolos de l'Australia dopo del Noeuv Galles del Sud, del Victoria e del Queensland, con circa 2.76 milion de persone, e el pussee grand de tucc, cont una superfis de circa un terz del *mainland* australian, de 2.645.615 km². La pupart de la popolazzion la viv in de la capitala o arent, i olter bande del Stat a inn poch abitade.

## Storia
I indigen australian hann abitad questa zona de miara de agn, inn rivad del nord circa 40,000-60,000 agn indree. I indigen eren assee spantegad in de la banda de l'Australia Ocidental quand che i esplorador europee hann tacad a rivà al principi del secol XVII.

I prim europee a rivà in de l'Australia Ocidental eren de la spedizzion olandesa Dirk Hartog, che l'ha visitad la costa in del 1616. La prima colonia l'è vegnuda cont el Magior Edmund Lockyer el 26 de december 1826 de una spedizzion del governo colonial del Noeuv Galles del Sud. El Lockyer el s'è fermad in su la costa sud, a King George III Sound, incoeu Albany el 21 de Sgenar 1827. Poeu la vegnarà fondada la Colonia del fium Swan in del 1829, con anca el sit de la capitala de incoeu, Perth. York, inscambi, a l'è stada la prima cità in del de denter del stat, 97 km a est de Perth, l'è stada fondada el 16 de setember 1831.

## Geografia fisega
El Stat el confina con Ocean Indian nord e a ovest, con l'Ocean Pacifegh a sud, cont el Territoti del Nord a nord-est, e con l'Australia Meridional a sud-est. A l'è de sorapu la segonda partizzion statala pussee granda del mond, dedree domà de la Republega de Sakha in Russia.

El Stat a l'è per la pupart caraterizad de altipian che superen minga i 600 meter de altezza (Carnarvon Range, Stirling Range); el Mont Meharry a l'è el pont pussee volt cont i so 1.251 meter. I pianure se spanteghen per tuta la banda de la costa e riven poeu ai altipian. El territori a l'è in prevalenza sabios e succ con poche piante foeura che in de la part sud-ocidentala, ciamada Swanland indova che la viv la pupart de la popolazzion.

## Note


## Alter proget
Alexander Albon

L**'Alexander Albon** (Londra, 23 de marz 1996) a l'è un pilota d'auto britannegh-thailandes, che 'l corr - sota la bandera de la Thailandia - in Formula 1 con la Williams. L'ha scominciad a correr in la massima serie in del 2019 con la Toro Rosso, a passà in del 2020 con la Red Bull, a sostituì el Pierre Gasly, e l'è confermad 'me terz pilota in del 2021. In del 2022 el passa a la Williams.

## Ligam de foeura
*Sit ofizzial

## Alter proget
Revoluzzion russa

La **revoluzzion russa** a l'è stad un insema de event scominciad in del 1917 che l'ha menad al crodà de l'Imperi Russ e a la formazzion, in principi, de la Republega Socialista Federativa Sovietega Russa e, dopo de la guerra civil russa, de l'Union sovietega, ispirada ai principi sociai e economegh dad foeura del Karl Marx e del Friedrich Engels, o ben el comunism.
## Riferiment
*DSS

## Alter proget

## Vos corelade
*Revoluzzion d'otover
*Revoluzzion de fevrer
*Terror bianch (Russia)
Tasmania

La **Tasmania** a l'è un Stat federad de l'Australia con capitala Hobart. A l'è l'unegh in tra i Stat de l'Australia a vesser foeura del *mainland*, de fad a l'è fad su de l'isola principala de la Tasmania, che a l'è a circa 240 km de distanza del Victoria, separad del Strecc de Bass, e de olter 1000 isole pussee piscinine. A l'è el Stat pussee piscinin cont una superfis de 68.401 km² e anca quell manch popolos con 569.825 persone (el 40 percent de la popolazzion la viv in de l'area metropolitama de la capitala, *Greater Hobart*).

## Etimologia
La Tasmania la ciapa el so nom de l'esplorador olandes Abel Tasman, prim europee a vedé l'isola el 24 de november 1642. El Tasman l'haveva ciamad l'isola ***Anthony van Diemen's Land*** per l'Anthony van Diemen, governador di Indie Orientai Olandes. El nom el vegn poeu scurtad in ***Van Diemen's Land*** di ingles. L'è stad renominad a nivell ofizzial **Tasmania** in onor del so prim descovridor europee el 1 de sgenar 1856.

## Storia
L'isola principala l'è stada abitada di aborigen per miara de agn, circa 40,000 prima de la colonizazzion inglesa. El se pensa che i aborigen de la Tasmania se sien spartid di grup aborigen del *mainland* circa 11,700 agn indree, dopo che i nivell de l'aqua s'inn volzad cont el formà del Strecc de Bass. L'isola la vegn abitada a nivell stabel a partì del 1803 'me una colonia penala de l'Imper britanegh. La popolazzion aborigena a l'era in tra i 3.000 e i 7.000 persone quand che i ingles s'inn stabilid, ma la descompariss squas del tut in circa 30 agn in d'un period de conflit cognossud 'me Guerra Negra (*Black War*) e el spantegàss di maladie infetive.

Sota i ingles l'isola a l'era in principi part del Noeuv Galles del Sud, ma la diventa una colonia diversa cont el nom de *Van Diemen's Land* (in onor de l'Anthony van Diemen) in del 1825. In del 1855 la Costituzzion de incoeu de la Tasmania l'è stada metuda foeura, e l'ann dop el Stat el ciapa el nom de Tasmania. In del 1901 l'è diventad un Stat de l'Australia intravers el process de la federazzion de l'Australia.

## Geografia fisega

La Tasmania a l'è l'isola pussee granda de l'Australia. A l'è bagnada a nord del Strecc de Bass, a est del Mar de Tasman e a sud e ovest de l'Ocean Indian. La zona center-ocidentala a l'è quella pussee volta, cont i mont del *Central Highlands*; el mont pussee volt a l'è l'Ossa cont i so 1.617 m.

## Note


## Alter proget
Mick Schumacher

El **Mick Schumacher** (Vufflens-le-Château, 22 de marz 1999) a l'è un pilota d'auto todesch e svizzer, fioeul del gran campion Michael Schumacher. Member del 2019 de la Ferrari Driver Academy, in del 2018 l'ha vensgiud la Formula 3 europea e in del 2020 la Formula 2 con la Prema Powerteam, cont el che l'è stad del 2019 al 2020. In del 2021 el riva in Formula 1 con la Haas F1 Team, del 2023 l'è sostituid del Nico Hülkenberg.

## Ligam de foeura
*Sit ofizzial

## Alter proget
Safety car

La **safety car** (*machina de sigurezza* in ingles), ciamada anca *pace car* (*machina che la da el ritm* in ingles) a l'è una machina normal che, in di corse coi machine o coi moto, la va in pista quand che gh'è de besogn de fà andà pussee pian o de tacà insema i mez in corsa, de solet quand che gh'è de besogn de pussee sigurezza in sul trasciad, per esempi dopo de 'n incident.

## Riferiment
*Formula 1

## Alter proget

## Vos corelade
*Medical car
*Bandere di corse
Partid Democrategh - Italia Democratega e Progressista

**Partid Democrategh - Italia Democratega e Progressista** (*Partito Democratico - Italia Democratica e Progressista* in italian) a l'è una lista politega candidada ai elezzion politeghe italiane del 2022, la pussee granda de la coalizzion de center-sinistra. 

L'è nonziada el 29 de luj 2022, a ciapà dent el Partid Democrategh, Articol 1, el Partid Socialista Italian e Democrazzia Solidal, e 'l 11 de avost se sgionten anca i Radicai Italian, el Moviment Republegan Europee, Volt Italia e Emilia-Romagna Coraggiosa, de l'Elly Schlein, poeu el 13 d'avost se sgionten i Centrista per l'Europa e i Moderad, che però mollen la lianza poch dopo.

## Riferiment
*Elezioni: Maraio, da Psi ok a lista con Pd, Art.1, Demos
Sebastian Vettel

El **Sebastian Vettel** (Heppenheim, 3 de luj 1987) a l'è un pilota d'auto todesch, quater voeulte campion del mond in Formula 1, semper a guidà con la Red Bull, in tra el 2010 e 'l 2013.

Retegnud vun di pilota pussee boni de la storia del sport, l'è stad el corridor pussee sgioven a vincer un campionad e anca a ciapà una pole. El nonzia de retiràss in del 2022, quand che 'l correva con l'Aston Martin.

## Riferiment
*Treccani

## Alter proget

## Ligam de foeura
*Sit ofizzial
Num Moderad

**Num Moderad** (*Noi Moderati* in italian) a l'è una lista centrista che la corrarà in di elezzion politeghe italiane del 2022 'me part de la coalizzion de center-destra. Guidada del Maurizio Lupi, la gh'ha dent Num con l'Italia, Italia al Center, Coragg Italia e l'Union de Center, oltra a quater partner regionai, o ben i forlan de Autonomia Responsabel, Liguria Popolar, la Lianza de Center campana e 'l Canter Popolar sicilian.

Ghe riven no al sbarrament del 1% e donca i so vot inn desperdud, ma di candidad de la lista inn elesgiud a l'uninominal.

## Riferiment
*Elezioni 2022, nasce 'Noi moderati': ecco il simbolo che unisce Nci-Iac e Udc-Ci
Auckland

**Auckland** a l'è una cità de la Noeuva Zelanda, la pussee granda e popolosa del paes e la quinta de l'Oceania intrega, cont una popolazzion urbana de 1.463.000 persone e metropolitana de 1.715.600. La se troeuva in de l'Isola Nord del Stat, in de la region de Auckland, che la representa l'area metropolitana de la cità.

## Storia
L'istmo indova che la gh'è incoeu la cità el vegn abitad una prima voeulta vers el 1350 di māori; el se stima che la popolazzion nativa la sia rivada ai 20.000 unità prima di europee. Dopo de l'istituzzion de una colonia britanega, in del 1840 el William Hobson, governador sgeneral de la Noeuva Zelanda, el scerniss el sit 'me noeuva capitala de la colonia. Ancaben che Auckland l'habia perdud el roeul de capitala in del 1865, quand che l'è stada spostada a Wellington, la cità a l'è restada el principal center per l'imigrazzion e anca la cità pussee granda del Paes. Incoeu a l'è el modor economegh de la Noeuva Zelanda.

## Geografia
La cità la se troeuva in tra el Golf de Hauraki a est, el port de Manukau a sud-ovest e di colline a sud-est e a ovest. La part centrala de la cità la ocupa un strecc istmo, che 'l spartiss i port de Manukau (in sul Mar de Tasman) e Waitemata (in su l'Ocean Pacifegh).

## Note


## Alter proget
Disabilità

La **disabilità** a l'è la condizzion de chi, a causa de 'na menomazzion, el gh'ha una capacità pussee bassa de moeuves in l'ambient social rispet a quell che l'è considerada la norma, e che l'è donca manch autonom in la soa vita e l'è in d'una condizzion de svantagg rispet a la media.

## Riferiment
*Britannica

## Alter proget

## Vos corelade
*Bandera de la disabilità
*Besogn educativ speciai
*Sgioeugh paralimpegh
*Dirit di disabil
Italia Sovrana e Popolar

**Italia Sovrana e Popolar** (*Italia Sovrana e Popolare* in italian) a l'è una lista politica candidada in di elezzion politeghe italiane del 2022, de orientament popolista, socialista, sovranista e euro-scetegh, lanziada el 25 de luj del 2022 del Marco Rizzo, de l'Antonio Ingroia, del Stefano D'Andrea, del Francesco Toscano e de l'Adriano Duina.

Hann ciapad nissun scagn.

## Composizzion

## Riferiment
*Ingroia-Azione Civile: con Rizzo-Donato l'ex pm punta al polpettone populista
Università Popolar di Studi de Milan

L**'Università Popolar di Studi de Milan** (in italian *Università Popolare degli Studi di Milano*) a l'è 'n ent de insegnament minga recognossud del Stat italian, considerad despess una fabrega de titoi.

A so dì dann foeura di titoi recognossud del Ministeri de l'Università e Ricerca italian, desgià che operarien in bas al dirit internazzional in convenzion con di università in Burkina Faso, ma a l'è no inscì. Inn nassud in del 2006, anca se se reciamen al 1901, data de fondazzion de la veggia Università Popolar de Milan. 

Hann ciapad varie sanzion del Garant de la Concorrenza e del Mercad per i so reclam e la soa atività de dì che i so titoi inn recognossud tant 'me quei di università. Ofrissen di cors in vari setor, de la medesina alternativa a la psicologia, a passà per criminologia, ingegneria, scenze di comunicazzion, economia e marketing.

## Riferiment
*"Pubblicità ingannevole sul web": stangata per l’Università Popolare

## Ligam de foeura
*Sit ofizzial

## Vos corelade
*Yorker International University
Kevin Magnussen

El **Kevin Jan Magnussen** (Roskilde, 5 de otover 1992) a l'è un pilota d'auto danes, che l'ha corrud in Formula 1 del 2014 al 2020 e poeu del 2022 al 2024.

Fioeu de l'ex pilota Jan Magnussen, l'è stad in la massima serie del 2014 al 2020 con la McLaren, la Renault e la Haas, per poeu tornà in del 2022 dedree al volant de la Haas, indova che l'è restad fina al 2024.

## Alter proget

## Ligam de foeura
*Sit ofizzial
Territori del Nord

El **Territori del Nord** (*Northern Territory* in ingles) a l'è vun di territori federai de l'Australia, con capitala Darwin, indova che la viv circa la metà de la popolazzion. El territori l'ocupa la part center-setentrionala del *mailand* de l'Australia e cont i so 1.349.129 km² a l'è la terza partizzion federala del Paes dopo di Stat de l'Australia Ocidental e del Queensland. El territori a l'è poch popolad, con circa 249.000 persone in del dicember del 2021.

## Storia

L'area de quell che incoeu a l'è el Territori del Nord l'è stada abitada di indigen de miara de agn, de circa 48.400 a 68.700 agn indree. I europee hann vedud la costa del territori per la prima voeulta in del secol XVII, poeu i ingles inn stad bon de fondà Darwin in del 1869. El Territori del Nord a l'era part del Noeuv Galles del Sud del 1825 al 1863, foeura che per un curt temp del febrar al dicember del 1846, quand che l'era part de l'Australia Setentrionala. Poeu el territori l'ha fad part de l'Australia Meridional del 1863 al 1911, quand che el 1 de sgenar a l'è stad spartid del Stat. In tra el 1927 e el 1931 el Territori del Nord el vegn spartid in *North Australia* e *Central Australia* al parallel sud 20.

## Geografia
El Territori del Nord el confina con l'Australia Ocidental a ovest (meridian est 129), con l'Australia Meridional a sud (parallel sud 29), e cont el Queensland a est (meridian est 138). A nord, el territori el gh'ha el Mar de Timor, el Mar d'Arafura e el Golf de Carpentaria.

La pupart de la popolazzion la viv in sui coste, i olter center pussee popolos dopo de la capitala a inn Palmerston e Alice Springs.

## Note


## Alter proget
Darwin (Australia)

**Darwin** a l'è una cità de l'Australia, capitala del Territori del Nord, cont una popolazzion de circa 147.255 persone in del 2019, la cità a l'è el center pussee important del territori e chì la viv pupart de la popolazzion. A l'è la capitala australiana pussee piscinina e pussee a nord de tute. La cità la ciapa el so nom del scenziad ingles Charles Darwin.

## Storia
Inn i grup aborigen de lengua laragiya i prim abitant de la zona de Darwin. El so nom de lor de l'area a l'è *Garramilla*, o ben "preja bianca", per via del color de la preja in de la zona. Haveven comerci cont el sud-est Asia e importaven ben de l'ovest e del sud Australia.

A inn stad poeu i olandes a esplorà per prim la costa nord in del secol XVII e a dissegnà la prima mapa europea de l'area. El 9 de setember del 1839, la nav inglesa HMS ''Beagle'' la riva indova incoeu el gh'è el port de Darwin. A l'è el John Clements Wickham che el el ciama "Port Darwin" in onor del Charles Darwin, che l'era stad con lor in su la nav in del viagg prima de quell chì. La cità la vegn fondada del capitan Goyder cont el nom de Palmerston, in onor de l'Henry Temple, el 5 de febrar del 1869, renominada Darwin in del 1911. La cità a l'è stada recostrida squas del tut per quater voeulte, a causa del ciclon del 1897, del ciclon del 1937, del bombardament giapones in de la Segonda Guerra Mondial e del Ciclon Tracy in del 1974.

## Geografia
Darwin la gh'ha a nord el mar de Timor. La cità la gh'ha denanz la zoca che la ciapa el nom de la cità, a est la Frances Bay e la Cullen Bay a ovest. El territori de la cità a l'è pian e poch volt, inscambi i coste a inn caraterizade de parch e spiage longhe. Darwin a l'è pussee vesina ai capital de olter cinch Paes in relazzion a la capitala australiana, Canberra: 3.137 km la separen de fad de quella chì, inscambi la se troeuva a 656 km de Dili (Timor Est), a 1.818 km de Port Moresby (Papua Noeuva Guinea), a 2.700 km de Giacarta (Indonesia), a 2.607 km de Bandar Seri Begawan (Brunei) e a 2.247 km de Ngerulmud (Palau).

La region, 'me bona part del Territori del Nord, la gh'ha un clima tropical cont una stagion succia e vuna umida. Un period cognossud 'me "the build up" el mena in de la stagion umida temperadure e umidità pussee volte. La stagion umida la riva de solet de fin november a december, la stagion succia, inscambi, la riva a magg e l'è manch umida.

## Note


## Alter proget
Lando Norris

El **Lando Norris** (Bristol, 13 de november 1999) a l'è un pilota d'auto britannegh, con citadinanza belga, che 'l corr in Formula 1 con la McLaren.

In del 2015 l'ha vensgiud el campionad britannegh de Formula 4, per poeu trionfà in del 2016 in la Formula Renault Eurocup e in del 2017 in la Formula 3 europea. Rivad in Formula 2 in del 2018 con la Carlin Motorsport, el riva segond, dedree al conazzional George Russell.

## Alter proget

## Ligam de foeura
*Sit ofizzial
Zhou Guanyu

El **Zhou Guanyu** (Shanghai, 30 de masg del 1999) a l'è un pilota d'auto chines, che l'ha corrud in Formula 1 con l'Alfa Romeo del 2022 al 2024. In precedenza l'è stad dent a la Ferrari Driver Academy, del 2014 al 2018, per passà poeu a l'Alpine Academy.

A l'è stad el prim chines a correr in la massima serie automobilistega.

## Alter proget

## Ligam de foeura
*Formula 1
Scenze umane

I **scenze umane** inn i discipline che studien la vita de l'om a nivell coltura, social, etigh, moral, biologegh e filosofegh in manera interdisciplinar, inscì de provà a desvilupà 'n cognosser pussee grand de l'umanità. Despess inn considerade 'n evoluzzion pussee umanistega di scenze sociai.

## Riferiment
*IBmastery

## Alter proget